Author: koki
Last saved by: kuklova
Company: Abyss Studios, Ltd.

Vyhodnotenie medzirezortného pripomienkového konania

Návrh Plánu legislatívnych úloh vlády Slovenskej republiky na rok 2010 

Spôsob pripomienkového konania |
Počet vznesených pripomienok, z toho zásadných | 21  / 8
Počet vyhodnotených pripomienok | 20
Počet akceptovaných pripomienok, z toho zásadných | 12  / 2
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 7  / 6
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | x |
4 . | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | |
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | | | x |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | | | x |
9 . | Protimonopolný úrad Slovenskej republiky | | | x |
10 . | Ministerstvo kultúry Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | | x
12 . | Ústredie práce, sociálnych vecí a rodiny | | | | x
13 . | Centrum pre medzinárodnoprávnu ochranu detí a mládeže | | | | x
14 . | Národný bezpečnostný úrad | | | x |
15 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
16 . | Národná banka Slovenska | | | x |
17 . | Európske spotrebiteľské centrum | | | | x
18 . | Ministerstvo hospodárstva Slovenskej republiky | | 1 (1o,0z) | |
19 . | Ministerstvo zdravotníctva Slovenskej republiky | | | x |
20 . | Odbor vládnej agendy Úradu vlády | 1 (1o,0z) | | |
21 . | Ministerstvo vnútra Slovenskej republiky | 3 (3o,0z) | | |
22 . | Ministerstvo financií Slovenskej republiky | | | x |
23 . | Ministerstvo školstva Slovenskej republiky | 1 (1o,0z) | | |
24 . | Ministerstvo zahraničných vecí Slovenskej republiky | | | x |
25 . | Ministerstvo obrany Slovenskej republiky | 1 (1o,0z) | | |
26 . | Najvyšší kontrolný úrad Slovenskej republiky | | | x |
27 . | Úrad jadrového dozoru Slovenskej republiky | | | x |
28 . | Štátny dopravný úrad | | | | x
29 . | Úrad vlády Slovenskej republiky | | | | x
30 . | Ministerstvo spravodlivosti Slovenskej republiky | | | x |
31 . | Štatistický úrad Slovenskej republiky | | | x |
32 . | Odbor Centrálneho verejného obstarávania | | | | x
33 . | Ministerstvo dopravy, pôšt a telekomunikácií Slovenskej republiky | 1 (0o,1z) | | |
34 . | Ministerstvo životného prostredia Slovenskej republiky | 4 (4o,0z) | | |
35 . | Úrad pre reguláciu sieťových odvetví | | | x |
36 . | Verejnosť | 1 (1o,0z) | | |
37 . | Sociálna poisťovňa | 2 (0o,2z) | | |
38 . | Slovenská informačná služba | 1 (0o,1z) | | |
39 . | Úrad na ochranu osobných údajov Slovenskej republiky | | | x |
40 . | Združenie miest a obcí Slovenska | 4 (0o,4z) | | |
| SPOLU | 20 (12o,8z) | 1 (1o,0z) | 20 | 8

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚNMS SR

K zoznamu návrhov právnych predpisov, ktoré budú rezorty pripravovať v II. polroku 2010 
Do zoznamu návrhov právnych predpisov, ktoré budú rezorty pripravovať v II. polroku 2010 žiadame doplniť v mesiaci november "Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 397/1999 Z. z., ktorým sa ustanovujú podrobnosti o technických požiadavkách a postupoch posudzovania zhody na strelné zbrane a strelivo v znení neskorších predpisov", ktoré sa bude prijímať z dôvodu zosúladenia s požiadavkami aplikačnej praxe a so zmenami vykonanými v súvisiacich právnych predpisoch (nariadenie vlády Slovenskej republiky č. 436/2008 Z. z., ktorým sa ustanovujú podrobnosti o technických požiadavkách a postupoch posudzovania zhody na strojové zariadenia a nariadenie vlády Slovenskej republiky č. 485/2008 Z. z. o uvádzaní pyrotechnických výrobkov na trh).

O

A

MH SR

K bodu 2 na mesiac apríl 
K názvu návrhu zákona o výrobkoch s dvojakým použitím a o zmene a doplnení niektorých zákonov žiadam, aby bol názov opravený na "návrh zákona o položkách s dvojakým použitím". Táto požiadavka vyplýva z názvu smernice EÚ.

O

A

OVA

m. č. 11552/2009/SVL 
I. Obal: 
Podnet, 2. r.: „Rámcový Plán“ nahradiť „Rámcový plán“ 

II. Návrh uznesenia: 
5. r.: „návrh“ nahradiť „Návrh“ 
„Plánu“ nahradiť „plánu“ 
A.1.: za „2010“ doplniť bodkočiarku 
B.1., 2. r.: za „2010“ doplniť čiarku 
B.2.,, 2. r.: za „SR“ doplniť bodkočiarku 
C.1., 2. r.: za „pôsobnosti“ doplniť bodkočiarku 
D.1., 2. r.: za „republiky“ doplniť bodku 
Vykonajú: za „SR“ doplniť bodku 

III. Predkladacia správa: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 
ods. 2, 3. r.: „Programového“ nahradiť „programového“ – aj vo všetkých ďalších 
prípadoch 
ods. 4, 3. r.: „z vládou“ nahradiť „s vládou“ 
4. r.: medzi slová „správy zodpovedných“ vložiť čiarku 

IV. Komuniké: 
r.: „materiálu“ nahradiť „materiál“ 
r.: „návrh“ nahradiť „Návrh“ 
r.: Plánu“ nahradiť „plánu 

V. Materiál (1): 
str. 1, 2., Dôvod, 1. r.: „Z.z.“ nahradiť „Z. z.“ – aj vo všetkých ďalších prípadoch 
str. 2, 1., Dôvod, 3. r.: „zákonník“ nahradiť „Zákonník“ 
5. r.: „15.9.2009“ nahradiť „15. 9. 2009“ – podobne písať aj všetky 
ďalšie dátumy 
str. 6, 3., Dôvod, 1. r.: „Európskej“ nahradiť „európskej“ 

VI. Materiál (2): 
str. 2, 4., Dôvod, 7. r.: „Z. z..“ nahradiť „Z. z.“ 
str. 3, 1., Dôvod, 2. r.: „2009, o“ nahradiť „2009 o“ 
str. 5, 16., Dôvod, 1. r.: „Smernice“ nahradiť „smernice“ 
str. 7, 5., Dôvod, 3. r.: medzi slová „praxe ako“ vložiť čiarku.

O

ČA

MV SR | 3. Úlohu na mesiac december „Návrh zákona, ktorým sa mení a dopĺňa zákon č. 129/2002 Z. z. o integrovanom záchrannom systéme“ žiadame premenovať na „Návrh zákona o integrovanom záchrannom systéme“. | O | A |
MV SR | 2. Návrh nariadenia vlády Slovenskej republiky o ustanovení stupnice platových taríf príslušníkov Hasičského a záchranného zboru a príslušníkov Horskej záchrannej služby žiadame presunúť z mesiaca október na mesiac november. | O | A |

MV SR

1. Na mesiac september žiadame zaradiť úlohu 

„Návrh zákona o poskytovaní dotácií v pôsobnosti rozpočtovej kapitoly MV SR“ 

Dôvod: 
Predkladá sa na základe zákona č. 523/2004 Z.z. o rozpočtových pravidlách verejnej správy.

O

A

MŠ SR

str. 8 bod 3 vlastného materiálu 
Návrh nariadenia vlády Slovenskej republiky o určení limitov súm finančných prostriedkov na zabezpečenie štúdia v študijných programoch v externej forme štúdia na akademický rok 2011/2012 odporúčame predložiť vláde Slovenskej republike v mesiaci „májl 2010“ a nie v mesiaci "jún 2010".

O

A

MDPT SR

mesiacu september- por. č. 16 
Zo zoznamu právnych predpisov na mesiac september žiadame pri úlohe s por. č. 16 (Návrh nariadenia vlády SR o podpore ekologických a energeticky úsporných vozidiel cestnej dopravy) vypustiť ako spolupredkladateľa Ministerstvo dopravy, pôšt a telekomunikácií SR. 

Túto pripomienku považuje ministerstvo za zásadnú. 

Odôvodnenie: Smernica EP a Rady 2009/33/ES, ktorá má byť do návrhu nariadenia vlády SR o podpore ekologických a energeticky úsporných vozidiel cestnej dopravy transponovaná sa týka verejného obstarávania.

Z

A

MŽP SR

V Návrhu Plánu legislatívnych úloh vlády Slovenskej republiky na rok 2010 navrhujeme tieto zmeny termínov: 

Júl 2010 
1. Návrh nariadenia vlády Slovenskej republiky, ktorým sa vyhlasuje Tatranský národný park a jeho zóny navrhujeme zaradiť na mesiac apríl. 

September 2010 
13. Návrh zákona, ktorým sa mení a dopĺňa zákon č. 151/2002 Z.z. o používaní genetických technológií a geneticky modifikovaných organizmov v 
znení neskorších predpisov navrhujeme zaradiť na mesiac máj.

O

A

MŽP SR

Október 2010 
Navrhujeme doplniť túto úlohu: 
Návrh nariadenia vlády SR, ktorým sa ustanovujú technické špecifikácie pre chemickú analýzu a sledovanie vôd 
Smernica EP a Rady 2009/90/ES z 31. júla 2009, ktorou sa v súlade so smernicou EP a Rady 2000/60/ES ustanovujú technické špecifikácie pre chemickú analýzu a sledovanie stavu vôd

O

A

MŽP SR

September 2010 
Navrhujeme doplniť túto úlohu: 
Návrh zákona o posudzovaní vplyvov na životné prostredie 
Smernica 2001/42/ES o posudzovaní určitých účinkov určitých plánov a programov na životné prostredie 97/11/ES, ktorá pozmeňuje smernicu 85/337/EHS o posudzovaní vplyvov niektorých verejných a súkromných projektov na prírodné prostredie 85/337/EHS o vyhodnotení efektov určitých verejných a súkromných projektov na životnom prostredí. Požiadavky z doterajšej aplikácie zákona 24/2006 Z.z

O

A

MŽP SR

Máj 2010 
Navrhujeme doplniť túto úlohu: 
Návrh nariadenia vlády Slovenskej republiky, ktorým sa ustanovujú opatrenia na dosiahnutie alebo udržanie dobrého environmentálneho stavu morského prostredia 
Smernica EP a Rady 2008/56/ES zo 17. júna 2008, ktorou sa ustanovuje rámec pre činnosť Spoločenstva v oblasti morskej environmentálnej politiky (Rámcová smernica o morskej stratégii)

O

A

Verejnosť

Úloha č. 8 v mesiaci MÁJ - návrh nariadenia vlády Slovenskej republiky, ktorým sa vymedzuje okrajová, miestna a obmedzená činnosť maloobchodných prevádzkarní 
Potravinárska komora Slovenska (PKS) žiada vypustiť úlohu. Táto pripomienka je zásadná. 

Odôvodnenie: 
V bode 9 recitálu nariadenia č. 853/2004 sa uvádza, že „hlavnými cieľmi novelizácie špecifických hygienických predpisov je zabezpečiť vysokú úroveň ochrany spotrebiteľa s ohľadom na bezpečnosť potravín, najmä tým, že prevádzkovatelia potravinárskych podnikov v celom Spoločenstve budú podliehať rovnakým predpisom a zabezpečí sa správne fungovanie vnútorného trhu s produktmi živočíšneho pôvodu, čo prispeje k dosiahnutiu cieľov spoločnej poľnohospodárskej politiky“. Ochranu spotrebiteľa je nevyhnutné zachovať podrobnými hygienickými predpismi pre produkty živočíšneho pôvodu, a ak je to potrebné, zabezpečiť ju aj ich sprísnením. 

Slovenská republika sa vydala opačným smerom ako sú hlavné ciele nariadenia č. 853/2004. Návrh nariadenia vytvorí menej prísny rámec hygienických požiadaviek pre priamy predaj a spracovanie produktov živočíšneho pôvodu. 

Suroviny živočíšneho pôvodu sú rizikovým materiálom, pretože z mikrobiologického hľadiska podliehajú rýchlej skaze a môžu spôsobiť ochorenia mimoriadne závažného charakteru. Skutočný rozklad surovín na výrobu potravín a potravín je najzávažnejšou formou nežiaducich zmien, ktoré sú spôsobované rozličnými mikroorganizmami. Závažnosť spočíva v tom, že okrem značných strát živín nastávajú aj hlboké zmeny vonkajších vlastností surovín. V mnohých prípadoch je nežiaduca činnosť mikroorganizmov spojená s produkciou zdraviu škodlivých toxických látok. 

Vytvorenie podmienok pre spracovanie produktov živočíšneho pôvodu bez tepelného ošetrenia a za znížených hygienických podmienok, ako aj umožnenie distribúcie takýchto produktov, PKS považuje za hazard so zdravím spotrebiteľa. 

Zahájením činností v znížených hygienických podmienkach sa môže výrazne zvýšiť výskyt ochorení, ako napríklad tuberkulózy, salmonelózy a iných „miestnych“ epidémií. Zvýšený výskyt ochorení bude mať negatívny vplyv na štátny rozpočet, rozpočet obcí, životné prostredie, ale hlavne na zdravie obyvateľstva. 

PKS poukazuje tiež na skutočnosť, že návrhom sa vytvoria pre rovnaký predmet podnikania odlišné podmienky, čo je nielen v rozpore s Ústavou SR, ale aj so Zmluvou o EÚ, ktoré zaručujú princíp nediskriminácie a rovnosti. Návrh nariadenia bude zvýhodňovať jeden druh podnikateľov pred druhým. 
Podnikatelia v potravinárskom priemysle museli vynaložiť nemalé finančné prostriedky na rekonštrukciu prevádzok v súvislosti s prípravou na členstvo v EÚ. Dnes vieme, že nesprávnou transpozíciou komunitárnej legislatívy sa prijímali prísnejšie opatrenia na národnej úrovni, v dôsledku čoho mnohé potravinárske prevádzky nezvládli financovanie investícií do modernizácií svojich prevádzok a ukončili výrobu. Podniky, ktoré v súčasnosti vyrábajú potraviny, mnohé roky investovali značné finančné prostriedky aj na zlepšovanie úrovne hygienických podmienok výroby. Na Slovensku je v súčasnosti zabezpečená vysoká úroveň bezpečnosti potravín a ochrany zdravia spotrebiteľa. Schválením tohto nariadenia by SR znevážila to, čo sa dlhé roky budovalo za nemalé finančné prostriedky nielen podnikateľov a zamestnávateľov, ale aj všetkých daňových poplatníkov formou dotácií z fondov EÚ a formou štátnej pomoci.

O

N

Ministerstvo predloženie právneho predpisu nepredpokladá.

SOCP

K plánu 
Novelou zákona č. 461/2003 Z.z. o sociálnom poistení v znení neskorších predpisov, schválenou Národnou radou Slovenskej republiky dňa 2. decembra 2009 (ČPT 1275), sa právne zakotvila možnosť prevodu dôchodkových práv zamestnancov - úradníkov Európskych spoločenstiev. V záujme vykonateľnosti tejto úpravy je potrebné nariadením vlády Slovenskej republiky upraviť spôsob prevodu dôchodkových práv, určenie finančnej sumy, určenie obdobia dôchodkového poistenia a vymeriavacieho základu, ktoré zodpovedajú dôchodkovým právam získaným v dôchodkovom systéme Európskej únie alebo Slovenskej republike. Z uvedeného dôvodu Sociálna poisťovňa žiada do plánu legislatívnych úloh vlády na 1. polrok 2010 zahrnúť aj návrh nariadenia vlády Slovenskej republiky, upravujúci predmetnú problematiku.

Z

N

Ministerstvo práce, sociálnych vecí a rodiny Slovenskej republiky , ktorého sa problematika týka nesúhlasí s predložením návrhu tohto zákona.

SOCP

K plánu 
V roku 2010 je potrebné do Plánu legislatívnych úloh vlády Slovenskej republiky zaradiť aj Zákon o dočasnej pracovnej neschopnosti, ktorý je, okrem iného, potrebné prijať aj v nadväznosti na elektronizáciu verejnej správy („elektronická dočasná pracovná neschopnosť“) a jeho nevyhnutnosť pre prax. 
Podmienky posudzovania a uznávania dočasnej pracovnej neschopnosti, dočasnej neprítomnosti v práci z dôvodu tehotenstva, materstva a potreby ošetrovania, boli do 31. decembra 2004 rámcovo upravené v zákone NR SR č. 98/1995 Z. z. o Liečebnom poriadku v znení neskorších predpisov. Od 1. januára 2005 v právnom poriadku Slovenskej republiky predmetná právna úprava absentuje, čo spôsobuje v oblasti sociálneho poistenia viaceré problémy.Inštitút dočasnej pracovnej neschopnosti je pritom okrem sociálneho poistenia uplatňovaný aj v ďalších oblastiach (napr. v oblasti pracovnoprávnych vzťahov, služieb zamestnanosti, ale aj trestného práva). Potrebu predmetnej právnej úpravy deklarovala Sociálna poisťovňa viackrát, čoho dôkazom je skutočnosť, že aj na základe iniciatívy Sociálnej poisťovne bol návrh zákona vo veci dočasnej pracovnej neschopnosti už súčasťou legislatívneho plánu vlády na rok 2007, dosiaľ však žiadna právna norma prijatá nebola. 
Predpokladáme, že v súvislosti s uvedeným návrhom bude potrebné upraviť právne predpisy aj v oblasti zdravotníctva (zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov), ako aj zákon č. 461/2003 Z. z. o sociálnom poistení v znení neskorších predpisov.

Z

N

Ministerstvo práce, sociálnych vecí a rodiny Slovenskej republiky , ktorého sa problematika týka nesúhlasí s predložením návrhu tohto zákona.

SIS

úloha č. 9 v mesiaci december v Zozname návrhov právnych predpisov, ktoré budú rezorty pripravovať v II. polroku 2010 
V materiáli „Zoznam návrhov právnych predpisov, ktoré budú rezorty pripravovať v II. polroku 2010“ žiadame v úlohe p. č. 9 v mesiaci december („Návrh zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších prepisov“) text dôvodu predloženia nahradiť textom, ktorý znie: 

„Zapracovanie problémov aplikačnej praxe.“ 

alternatívne 

„Zapracovanie problémov aplikačnej praxe, najmä v oblasti ochrany práv spotrebiteľov.“. 

Túto pripomienku považuje Slovenská informačná služba za zásadnú. 

Odôvodnenie: 

Slovenská informačná služba pri uplatňovaní svojich práv, ktoré jej vyplývajú zo všeobecne záväzných právnych predpisov, v občiansko-právnych súdnych konaniach zistila viaceré nedostatky súčasnej právnej úpravy občiansko-právnych súdnych konaní. Je nevyhnutné, aby boli odstránené nielen nedostatky vyššie uvedenej právnej úpravy týkajúce sa aplikačnej praxe v oblasti ochrany práv spotrebiteľov, ale aj iné nedostatky týkajúce sa občiansko-právneho súdneho konania. V opačnom prípade môže dôjsť k tomu, že predkladateľ návrhu zákona môže odmietnuť uplatnené pripomienky bez relevantného posúdenia s odôvodnením, že sú „nad rámec novely“. Týmto by nesporne došlo k zachovávaniu neželaných legislatívnych medzier v dotknutom právnom predpise.

Z

A

ZMOS

k mesiacu január 2010 
Návrh zákona, ktorým sa mení a dopĺňa zákon Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov – MV SR 
Dôvod predloženia –nevyhnutnosť odstránenia problémov pri aplikácii zákona ešte pred decembrovými komunálnymi voľbami

Z

N

Ministerstvo takýto návrh nepredpokladá.

ZMOS

k mesiacu január 2010 
Návrh zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov – MK SR 
Dôvod predloženia - doplniť zoznam pamätných dní obsiahnutých v § 3 zákona o 6. september - deň územnej samosprávy. 6. septembra 1990 bol schválený zákon SNR č. 369/1990 o obecnom zriadení. Týmto zákonom boli zrušené národné výbory. Na jeho základe a v jeho intenciách začala v porevolučných podmienkach historické pôsobenie miestna územná samospráva, ktorá je jedným z pilierov štátu a v roku 2010 si pripomenie dvadsiate výročie svojho vzniku.

Z

N

Ministerstvo takýto návrh nepredpokladá.

ZMOS

k mesiacu január 2010 
Návrh zákona o turizme – ÚOŠS, MH SR 
Dôvod predloženia - rokovanie vlády SR z 25.11.2009

Z

N

ZMOS

k mesiacu január 2010 
ZMOS požaduje, v súlade s Memorandom o spolupráci pri riešení dopadov finančnej a hospodárskej krízy na slovenskú spoločnosť medzi vládou SR a Združením miesta obcí Slovenska z 13. februára 2009, predložiť na rokovanie vlády SR v januári 2010 novelizácie týchto právnych predpisov: 

1. Zákon č. 448/2008 Z. z. o sociálnych službách – MPSVR SR 

§ 9 ods. 10 
Supervízia je profesionálne poradenstvo pre zabezpečovanie a zvýšenie kvality na pracoviskách. Významným faktorom, ktorý do určitej miery ovplyvňuje kvalitu poskytovania sociálnych služieb, je úroveň kvalifikácie a vzdelávania všetkých zainteresovaných zamestnancov v oblasti poskytovania sociálnych služieb. Zároveň však znamená zvýšenie finančných nárokov na rozpočet zariadení. 
Vykonávanie supervízie v zariadeniach sociálnych služieb zvyšuje finančné nároky na rozpočet, preto žiadame oddialiť povinnosť vykonávať supervíziu o 3 roky. 

§ 49 
Nakoľko z doterajších skúseností si klienti (predovšetkým do Zariadenia pre seniorov) opakovane podávali žiadosti nie z odôvodnenej potreby, ale zo strachu pred náhlym zhoršením zdravotného stavu, resp. ako preventívne vyšetrenie je potrebné prijať účinné opatrenie, ktoré by efektívne obmedzilo zbytočné využívanie, resp. zneužívanie tejto zákonnej možnosti zo strany potenciálnych žiadateľov v zmysle §8 ods.6: „Obec a vyšší územný celok v rozsahu svojej pôsobnosti poskytne alebo zabezpečí poskytovanie sociálnej služby fyzickej osobe bezodkladne, ak je jej život alebo zdravie vážne ohrozené, ak fyzická osoba nemá zabezpečené nevyhnutné podmienky na uspokojovanie základných životných potrieb, alebo ak fyzická osoba odkázaná na pomoc inej fyzickej osoby skončila pobyt v zariadení podľa osobitného predpisu16) a nemá zabezpečené podmienky na bývanie v prirodzenom rodinnom prostredí.” 
Žiadame prijať účinnú legislatívnu úpravu s cieľom zamedziť neodôvodnenému výkonu posudkovej činnosti, v rámci toho zvážiť aj spoluúčasť klienta na úhrade za lekársky posudok. 

§ 81 
Žiadame možnosť pomoci občanovi v oblasti tlmočenia cez využívanie peňažných príspevkov na osobnú asistenciu a opatrovateľskú službu ako jeden z úkonov, aby financovanie na tlmočenie nebolo viaczdrojové pre jeden úkon. 

§ 109 
Podľa §109 je potrebné aby si osoby, ktoré vykonávajú opatrovateľskú službu a nespĺňajú kvalifikačné predpoklady úplného stredného odborného vzdelania získaného v študijnom odbore so zameraním na opatrovanie alebo na poskytovanie zdravotnej starostlivosti akreditovanom podľa osobitného predpisu,25) si musia doplniť vzdelanie absolvovaním akreditovaného kurzu opatrovania najmenej v rozsahu 220 hodín, čo predstavuje ďalšie výrazné navýšenie potrebných finančných prostriedkov pre jednotlivé miestne samosprávy. 
Žiadame o posunutie termínu do 31.12.2013. 

2. Zákon č. 245/2008 Z. z. školský zákon v znení neskorších predpisov - MŠ SR 

Zákonom boli znížené počty detí v triedach materských škôl, základných škôl a školských klubov detí; napr. v školských kluboch o 5 detí. Znížením počtov v školských kluboch a materských školách dochádza k zvýšeniu potreby finančných prostriedkov obcí najmä na osobné výdavky, ale i na prevádzku škôl a školských klubov detí. V podmienkach ŠKD a MŠ, ale aj základných škôl vznikajú nároky na budovanie nových učební, nakoľko v súčasných priestoroch nie je možné zabezpečiť dodržanie ustanovenia zákona o maximálnom počte detí v triedach, napriek avizovanému celoslovenskému poklesu žiakov. Pritom v niektorých regiónoch (napr. v okolí hl. mesta Bratislavy) z dôvodu migrácie obyvateľstva vznikajú požiadavky na výstavbu nových škôl a školských zariadení. Problém je znásobený aj tým, že v predchádzajúcom období MŠ SR svojou finančnou politikou motivovalo obce rušiť, resp. transformovať školské budovy na iné účely a obnova ich pôvodného využitia je finančne náročná a v období krízy nerealizovateľná. 
Napríklad v oblasti materských škôl bol priemerný počet detí v triede znížený o 3 , čo v obciach preukázateľne spôsobuje nielen požiadavky na mzdy a prevádzku, ale aj na budovanie nových školských priestorov. Napr. pri 73 triedach MŠ v zriaďovateľskej pôsobnosti mesta Trnava to predstavuje 219 detí, ktoré treba umiestniť. Výdavky na jedno dieťa v materskej škole boli v súvislosti so znížením počtov detí v triedach zvýšené o 11,6%. 
V najbližšom období nie je možné očakávať, že vo všetkých dotknutých obciach bude dostatok finančných prostriedkov na úhradu zvýšených výdavkov a osobitne finančných zdrojov na kapitálové výdavky. 
(Umiestnenie 219 detí v meste Trnava do novootvorených zariadení pri uplatnení novej legislatívy bude mesto stáť 405 235 eur (12 208 tis. Sk) v oblasti bežných výdavkov. 
Mesto Trnava, vzhľadom na potrebu umiestnenia detí, dotknutých dôsledkami novej legislatívy, pristúpilo k vytváraniu nových priestorov pre MŠ, čo predstavuje kapitálové výdavky mesta vo výške 431 520 eur (13 mil. Sk). V roku 2010 by malo mesto pripraviť ďalšie priestory predškolského zariadenia, kde sa predpokladajú kap. výdavky v minimálnej výške 166 tis. eur (5 mil. Sk).) V oblasti školských klubov detí je dopad na bežný rozpočet mesta v sume 89 424 eur (2 694 tis. Sk). 
Riešením problému nie sú ustanovenia, ktoré umožňujú štátnej školskej inšpekcii povoliť prekročenie maximálneho počtu žiakov v triedach. Pri preukázateľne nevykonateľnom ustanovení o maximálnom počte detí v triedach je uvedený postup zbytočným administratívnym zaťažovaním verejných financií. 

Vydané Učebné plány Štátneho vzdelávacieho programu základnej umeleckej školy majú dopad na rozpočty obcí, resp. nimi zriadených ZUŠ, ktorý nebol kvantifikovaný v doložke vplyvov k návrhu zákona. Prijatím vyššie uvedených učebných plánov nastáva potreba zvýšenia počtu vyučovacích hodín, tým narastá aj potreba prijať nových vyučujúcich a s tým súvisia zvýšené nároky na finančné prostriedky zriaďovateľov. Zvýšené výdavky si vyžadujú stanovené personálne a materiálne požiadavky na zabezpečenie vyučovacieho procesu, napr. v tanečných sekciách. Na vznik nových neplánovaných výdavkov obcí a nimi zriadených ZUŠ bolo MŠ SR upozorňované už v procese prípravy štátneho vzdelávacieho programu, pripomienky však nezohľadňovalo. 
Žiadame zmeniť učebné plány v štátnom vzdelávacom programe základnej umeleckej školy na šk. rok 2009/2010 a následne na šk. rok 2010/2011 tak, aby nevznikli obciam nové výdavky nad rámec výdavkov v šk. roku 2008/2009, resp. výdavkov kvantifikovaných v doložke vplyvov ku školskému zákonu. Napr. prehodnotiť a zjednotiť počty žiakov v skupinách v jednotlivých odboroch, prehodnotiť a upraviť poznámky k učebným plánom tak, aby nenastal nárast vyučovacích hodín a v tej súvislosti aj nárast finančných prostriedkov a pod.. 

Prijatím školského zákona boli stanovené nové finančné pásma nákladov na nákup potravín. Zároveň bola vylúčená možnosť vyberať príspevok na výrobu jedla, z ktorého boli čiastočne vykryté prevádzkové náklady zriaďovateľa na originálne kompetencie v oblasti školských jedální. Uvedené riešenie má negatívny finančný dopad na rozpočty obcí. Napríklad v podmienkach krajského mesta má zrušenie príspevku vyberaného od rodičov celkový dopad na rozpočet v oblasti originálnych kompetencií v sume 114 752 eur (3 457 tis. Sk). Zmena vo financovaní stravovania detí bola prijatá napriek tomu, že voči doterajšiemu systému rodičia nenamietali. 

Žiadame v § 140 a § 141 zmeniť súčasné znenie upravujúce spôsob čiastočnej úhrady nákladov na stravovanie a umožniť zriaďovateľovi zahrnúť do príspevku, ktorý uhrádza rodič, aj náklady na prevádzku. 

Žiadame v § 161 zrušiť právomoc štátnej školskej inšpekcie povoľovať na žiadosť zriaďovateľa vyšší počet detí a žiakov v triedach a ustanoviť právomoc zriaďovateľa predĺžiť lehotu na uplatňovanie maximálneho počtu žiakov uvedených v § 28 ods. 10, § 29 ods. 5 a § 114 do školského roku 2014/2015. 

3. Nariadenie vlády SR č. 640/2008 Z.z. o verejnej minimálnej sieti poskytovateľov zdravotnej starostlivosti – MZ SR 

Na to, aby nemocnica mohla byť zaradená do pevnej siete musí mať vybudovaný urgentný príjem a neurologické oddelenie najneskôr do 31. decembra 2010. 
Žiadame posunúť účinnosť nariadenia vlády SR k 31.12 2012. 

4. Zákon č. 135/1961 Zb. o pozemných komunikáciách (cestný zákon) v znení neskorších predpisov – MDPT SR 

Úhrada dane za užívanie miestnych komunikácií bola upravená v zákone č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, novelou zákona však došlo k zrušeniu miestnej dane za dočasné parkovanie motorových vozidiel, ako súčasti miestnej dane za zabratie verejného priestranstva. Touto zmenou mnohé mestá a obce na Slovensku stratili možnosť účinným spôsobom regulovať statickú dopravu na ich území, nakoľko nebolo prijaté žiadne náhradné riešenie. Niektoré mestá túto situáciu riešili zavedením dane za vjazd a zotrvanie motorového vozidla v historickej časti mesta v zmysle § 60 až 66 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, najmä § 60, ktorý obci umožňuje prostredníctvom VZN ustanoviť najmä vymedzenie historickej časti, sadzbu dane, prípadne rôzne sadzby dane podľa určených kritérií, spôsob vyberania dane, alebo určenie paušálnej sumy dane, podmienky vyberania paušálnej sumy dane a pod. Vzhľadom na to, že miestne komunikácie sú vo vlastníctve a správe obcí, zákonom by malo byť umožnené, aby obec vydala na svojom území všeobecne záväzné nariadenie, ktorým by upravila vymedzenie úsekov miestnych komunikácií, na ktorých bude možné dočasné parkovanie motorových vozidiel, výšku úhrady za dočasné parkovanie a podmienky platenia tejto úhrady. Doplnením zákona, ktorým by sa menil zákon č. 135/1961 Zb. o pozemných komunikáciách (cestný zákon) v znení neskorších predpisov, by bolo umožnené obciam, aby si právnym predpisom upravili užívanie niektorých úsekov miestnych komunikácií a v centrách obcí za úhradu. Miestnymi komunikáciami sú podľa § 4b ods.1 cestného zákona všeobecne prístupné a užívané ulice, parkoviská vo vlastníctve obcí a verejné priestranstvá, ktoré slúžia miestnej doprave, a sú zaradené do siete miestnych komunikácií. Zároveň by obci bolo umožnené regulovať statickú dopravu aj v iných potrebných častiach mesta. 
Žiadame prijať novelu zákona o premávke na pozemných komunikáciách a ustanoviť právomoc obcí ustanoviť vo VZN zavedenie úhrady za dočasné parkovanie motorových vozidiel na miestnych komunikáciách a v centrách obcí. 

5. Zákon č. 543/2002 Z. z. o ochrane prírody a krajiny - MŽP SR 

Obce dostávajú finančnú náhradu v zmysle § 48 zákona č. 543/2002 Z. z. za výrub drevín v súvislosti s realizáciou rozvojových projektov na jej území. Táto finančná náhrada niekedy presahuje finančné potreby obce na starostlivosť o dreviny rastúce na jej území. V súvislosti so značným poklesom príjmu z výnosu dane z príjmov FO pre obce a z dôvodu nedostatku finančných prostriedkov by obce mohli využiť finančné prostriedky získané z výrubu na zlepšenie kvality životného prostredia. 
V § 48 umožniť obciam použiť v roku 2010 príjmy a finančné rezervy z finančnej náhrady za výrub drevín v rozsahu 40% aj na úhradu iných nákladov spojených so zlepšením kvality životného prostredia, napr.: 
- zníženie emisií, vypúšťaných do ovzdušia, prostredníctvom rekonštrukcie kotolní, ktoré sú v majetku obce, výmena zastaraných kotolní za úsporné kotolne a kotolne využívajúce alternatívne zdroje energie (drevoštiepka a pod.), 
- budovanie zariadení na kompostovanie biologicky rozložiteľných odpadov v obciach a mestách, výsadba drevín a krov za účelom stabilizácie svahov, brehov riek a potokov 
- realizácia vodozádržných a protieróznych opatrení na poľnohospodárskej pôde, v lesoch v intraviláne obce, 
- trvalé zalesnenie pustnúcich plôch a nevyužívanej poľnohospodárskej pôdy, 
- prípadne iné účely podľa návrhu MŽP SR.

Z

N

Ministerstvá predloženie uvedených predpisov nepredpokladajú.